ફરી એક વાર કામણગારી કાયા ધરાવતાં દીપિકા પાદુકોણેએ કહ્યું છે કે તેઓ સો કરોડ ક્લબમાં ભરોસો નથી ધરાવતાં . તેમણે જણાવ્યું કે સફળતાનો મતલબ સો કરોડ ક્લબ નથી . દીપિકાએ જણાવ્યું - હા , આપની ફિલ્મ જો સો કરોડનો બિઝનેસ કરે , તો તેમાં કોઈ શંકા નથી કે આપને બહુ ખશી થશે , છતાં પણ હું માનું છું કે સક્સેસને બિઝનેસ સાથે જોડવું જોઇએ નહિં . સક્સેસ અને સો કરોડના બિઝનેસ વચ્ચે અંતર હોય છે . નોંધનીય છે કે દીપિકા પાદુકોણે વર્ષના આરંભે રેસ 2માં દેખાયા હતાં કે જેમાં તેમનો મહત્વનો રોલ હતો . રેસ 2 સક્સેસ પણ રહી હતી અને તેણે સો કરોડનો બિઝનેસ પણ કર્યો હતો . પછી તેમની બીજી ફિલ્મ યે જવાની હૈ દીવાની તાજેતરમાં જ રિલીઝ થઈ અને તેણે પણ પહેલા જ સપ્તાહમાં સો કરોડનોબિઝનેસ કર્યો . રણબીર કપૂર સાથે બ્રેક - અપ બાદ દીપિકાની આ પ્રથમ ફિલ્મ હતી . દીપિકા પાદુકોણે આ અંગે ખુશ વ્યક્ત કરતાં કહે છે - હું ખુબ ખુશ છું કે લોકોએ મને અને મારી ફિલ્મોને પસંદ કરી છે , પણ છતાંય હું કહેવા માંગીશ કે સફલતાને સો કરોડ બિઝનેસ સાથે તોલી શકાય નહીં . દીપિકા પાદુકોણે હવે ચેન્નઈ એક્સપ્રેસ ફિલ્મમાં નજરે પડશે કે જેમાં તેઓ શાહરુખ ખાન સાથે બીજી વાર આવી રહ્યાં છે . દીપિકાએ ઓમ શાંતિ ઓમ ફિલ્મ દ્વારા શાહરુખ સાથે જ પોતાના બૉલીવુડ કૅરિયરની શરુઆત કરી હતી . તે પછી બંનેએ કોઈ ફિલ્મમાં સાથે કામ કર્યું નહિં .